proxectonos/corpus_dominio_legal_administrativo_tmp huggingface dataset:
09/08/2021 | Administración Autonómica
Xunta de Galicia
Vicepresidencia primeira e Consellería de Presidencia, Xustiza e Turismo
Academia Galega de Seguridade Pública
Servizo de formación en Seguridade Pública
Resolución do 29 de xuño de 2021, da Vicepresidencia Primeira e Consellería de Presidencia, Xustiza e Turismo referente á convocatoria de prazas da escala básica, categoría de oficial, de Policía Local de distintos concellos

Resolución do 29 de xuño de 2021, da Vicepresidencia Primeira e Consellería de Presidencia, Xustiza e Turismo referente á convocatoria de prazas da escala básica, categoría de oficial, de Policía Local de distintos concellos No Diario Oficial de Galicia número 126, do 5 de xullo de 2021, publícase a Orde do 23 de xuño de 2021 pola que se aproban as bases xerais reguladoras e se convoca proceso selectivo unitario para o acceso nos corpos da Policía Local de Galicia, escala básica, categoría de oficial, quendas de acceso por promoción interna e por mobilidade (código de procedemento PR461C), na que se establecen as bases xerais que rexen esa convocatoria e número e características das prazas convocadas, que a continuación se sinalan: O prazo de presentación de solicitudes será de 20 días hábiles, a contar desde o día seguinte ao da publicación desta Resolución no “Boletín Oficial del Estado”. Os sucesivos anuncios referentes a esta convocatoria faranse públicos de conformidade coas bases da mesma. Santiago de Compostela, 29 de xuño de 2021. O vicepresidente primeiro e conselleiro de Presidencia, Xustiza e Turismo Alfonso Rueda Valenzuela.
09/08/2021 | Administración LocalMunicipal
Lousame
Anuncio de convocatoria de pago en expediente expropiatorio

Anuncio de convocatoria de pago en expediente expropiatorio O Concello de Lousame convocou ao pago do importe relativo á adquisición por mutuo acordo na expropiación para a obtención dos bens e dereitos afectados por mor da obra de “Mellora do trazo do viario á Escabia”, que terá lugar na Casa Consistorial o día 17 de agosto de 2021, de 10.00 a 11.00 horas. Lousame, a 5 de agosto de 2021. A alcaldesa M.ª Teresa Villaverde Pais
09/08/2021 | Administración LocalMunicipal
Santiago de Compostela
Servizos Económicos - Oficina Orzamentaria
Anuncio de exposición ao público de aprobación do expediente de crédito extraordinario n.º 2021-CREXT-09 de importe 24.000,00 euros, financiado con baixas por anulación

EDICTO ANUNCIO DE EXPOSICIÓN AO PÚBLICO DE APROBACIÓN DO EXPEDIENTE DE CRÉDITO EXTRAORDINARIO N.º 2021-CREXT-09 DE IMPORTE 24.000,00 EUROS, FINANCIADO CON BAIXAS POR ANULACIÓN O Pleno da Corporación municipal, en sesión ordinaria celebrada o día 29 de xullo de 2021, aprobou inicialmente o expediente de modificación orzamentaria de crédito extraordinario 2021-CREXT-09 dentro do vixente Orzamento municipal do exercicio 2021, financiado con baixas por anulación. En cumprimento do disposto no artigo 177.2 en relación co 169.1 do Real Decreto Lexislativo 2/2004, do 5 de marzo, polo que se aproba o Texto refundido da Lei reguladora de facendas locais, este expediente exponse ao publico durante un prazo de quince días hábiles no taboleiro de anuncios do Concello de Santiago de Compostela sito na súa sede electrónica (https://sede.santiagodecompostela. gal) e nos servizos económicos do Concello, na rúa Galeras n.º 5, a efectos de que as persoas interesadas poidan presentar as reclamacións que estimen oportunas (as reclamacións que se presenten deberán conter necesariamente o seguinte código de referencia para o seu rexistro “CREXT-09”). No caso de non presentarse reclamación algunha entenderase definitivamente aprobado o acordo inicial. Santiago de Compostela, 30 de xullo de 2021. A concelleira delegada de Economía, Facenda, Persoal, Contratación e Modernización da Administración Local Marta Abal Rodríguez
09/08/2021 | Administración LocalMunicipal
Mesía
Aprobación do padrón da taxa polo abastecemento de auga municipal correspondente ó 2.º trimestre de 2021

En data 4 de agosto de 2021 o Sr. alcalde ditou o decreto n.º 280/2021 que literalmente se transcribe: “Visto o padrón fiscal da taxa polo servizo de abastecemento de auga, saneamento e canon de auga correspondente ao segundo trimestre do 2021, de conformidade co artigo 21.1 s) da Lei 7/1985, do 2 abril, resolvo: Primeiro. –Aprobar o padrón das taxas polo servizo de abastecemento de auga, saneamento e canon da auga correspondente ao segundo trimestre de 2021. Segundo. –Expor ó público todos os datos incorporados ó padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Terceiro. –Establecer o período de cobramento en período voluntario, que abranguerá dende o 20 de agosto ó 20 de outubro de 2021. Transcorrido o mesmo procederase a esixir os xuros de mora e os recargos que legalmente procedan, de acordo co previsto no artigo 28 da Lei Xeral Tributaria. Cuarto. –A falta de pagamento en período voluntario do canon da auga suporá a esixencia directamente ao contribuínte pola vía e constrinximento pola consellería competente en materia de facenda da Xunta de Galicia. A repercusión do canon de auga poderá ser obxecto de reclamación económico – administrativa ante a Xunta Superior de Facenda (Consellería de Facenda) da Xunta de Galicia, no prazo de 1 mes dende o día seguinte ó remate da exposición ó público do padrón. Quinto. –Contra as liquidacións incorporadas ó padrón todos os interesados poderán interpor recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes, contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor recurso contencioso - administrativo ante o Xulgado do Contencioso-Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdición contencioso-administrativa. Tamén se poderá interpor calquera outro recurso que se estime conveniente.” En Mesía, a 4 de agosto de 2021. O alcalde-presidente D. Mariano Iglesias Castro
09/08/2021 | Administración LocalMunicipal
Laxe
Exposición pública do padrón SAF de xuño 2021

Exposición pública do padrón fiscal do prezo público do Servizo de Axuda no Fogar correspondente ao mes de xuño de 2021 En data de 29 de xullo de 2021 ditouse o Decreto da Alcaldía número 422/2021, logo da correción de erros practicada, cuxo teor literal é a seguinte: <<Logo de ver a Ordenanza Fiscal número 25, reguladora do prezo público pola prestación do servizo de axuda no fogar do Concello de Laxe, publicada no BOP n.º 69 de 10/04/2014. Ao abeiro do previsto nos artigos 4 e 5 da mencionada ordenanza, e en cumprimento do ordenado en providencia da Alcaldía de data 29/07/2021 polo Negociado de Intervención e Contabilidade elaborouse o padrón do prezo público pola prestación do servizo de axuda no fogar correspondente ao mes de xuño de 2021. En uso das atribucións que me confire o artigo 21.1. f) da Lei 7/1985, do 2 de abril, Reguladora das bases de réxime local, esta Alcaldía RESOLVE: Primeiro. –Aprobar o padrón do prezo público polo servizo de axuda no fogar correspondente ao mes de xuño de 2021 que importa un total de tres mil douscentos cincoenta e nove euros e noventa e oito cents (3.259,98 euros), que comprende un total de 79 recibos. Segundo. –Expoñer ao público o padrón aprobado, mediante a publicaciòn de edicto no Boletín Provincial da Provincia e no taboleiro de anuncios da corporación, por un prazo de 15 días, contados a partir do día seguinte ao da publicación do devandito anuncio no Boletín Oficial da Provincia. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, Xeral Tributaria (LXT). Terceiro. –Contra as liquidacións aprobadas, os interesados poderán interpor recurso preceptivo de reposición ante o Sr. alcalde-presidente, como establece o artigo 108 da Lei 7/1985, do 2 de abril, Reguladora das bases do réxime local e no artigo 14.2 do Texto Refundido da Lei de Facendas Locais aprobado por Real Decreto Lexislativo 2/2004, do 5 de marzo, no prazo dun mes, contado dende o día seguinte ao da publicacíon do edicto no BOP. Contra a desestimación do recurso de reposición poderase interpor recurso contencioso administrativo ante o Xulgado do Contencioso-Administrativo da Coruña, no prazo de 2 meses, contado dende o día seguinte ao da notificación da resolución expresa ou de 6 meses dende que se produzca a desestimación presunta. Cuarto. –O prazo de cobro en período voluntario será de 2 meses, contados a partir do día seguinte ao da finalización da exposición pública. Transcorrido o prazo do cobro en período voluntario procederase a esixir os xuros de mora e os recargos de acordo cos artigos 26 e 28 da LXT. Non obstante, tal e como prevé a Ordenanza fiscal número 25, o cobro do prezo público realizarase unha vez transcorrido o período de exposición pública. Mándao e asínao en Laxe, na data da sinatura dixital sinalada na marxe.>> En Laxe, a 3 de agosto de 2021. O alcalde José Luis Pérez Añón
09/08/2021 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Resolución 32039/2021, do 5.8.2021, pola que se fai pública a relación de aprobados no proceso selectivo para prazas de axudante de arquivo e biblioteca

ANUNCIO RESOLUCIÓN 32039/2021, DO 05/08/2021, POLA QUE SE FAI PÚBLICA A RELACIÓN DE APROBADOS NO PROCESO SELECTIVO PARA A COBERTURA DAS PRAZAS DE AXUDANTE DE ARQUIVO E BIBLIOTECA INCLUÍDAS NA OFERTA DE EMPREGO PÚBLICO DO ANO 2019 Don Valentín González Formoso, presidente da Deputación Provincial da Coruña, Logo de ver a proposta formulada polo tribunal cualificador do proceso selectivo das prazas incluídas na oferta de emprego público do ano 2019 da Deputación Provincial da Coruña que foron convocadas por R. P. 2166/2021, do 25/01/2021 (BOE 34 do 09/02/2021), de conformidade coas bases xerais e específicas aprobadas pola Xunta de Goberno en sesión ordinaria do 15 de xaneiro de 2021 (BOP 14, do 22 de xaneiro de 2021), RESOLVO: Primeiro. –De conformidade co disposto na base novena das xerais que rexen o proceso selectivo publicar no BOP a listaxe definitiva de persoas aspirantes que de seguido se relacionan para cubrir as prazas de axudante de arquivo e biblioteca, segundo a orde de puntuación obtida no proceso selectivo: Segundo. –Os aspirantes propostos disporán dun prazo de vinte días naturais, contados desde o seguinte a aquel en que se publique no Boletín Oficial da Provincia da Coruña a presente listaxe definitiva de aspirantes aprobados, para entregar no Rexistro Xeral da Deputación Provincial da Coruña os documentos que se relacionan na base undécima das xerais reguladoras dos procesos selectivos correspondentes á ampliación da oferta de emprego público do ano 2018 e á oferta de emprego público dos anos 2019 e 2020. A Coruña, 6 de agosto de 2021. O deputado O secretario PDFR 26013/2019 do 29/07/2019 Antonio Leira Piñeiro José Luis Almau Supervía
26/08/2021 | Administración LocalMunicipal
Ortigueira
Secretaría
Aprobación de oferta de emprego publico extraordinaria para 2021

APROBACIÓN DE OFERTA DE EMPREGO PUBLICO EXTRAORDINARIA PARA 2021 Polo Sr. Alcalde Presidente ditouse a resolución número 2021-0732, que di: “O pasado día 28 de xaneiro de 2021 esta Alcaldía aprobou a Oferta de Emprego Público para o ano 2021 (BOP nº 29 de 12 de febreiro de 2021, BOP nº 82 de 4 de maio de 2021 e BOP nº 89 de 13 de maio de 2021). O pasado día 8 de xullo publicouse no BOE o Real Decreto-Lei 14/2021, de 6 de xullo, de medidas urxentes para a redución da temporalidade no emprego público. No seu artigo 2 autorízase unha taxa adicional para a estabilización de emprego temporal que incluirá as prazas de natureza estrutural, estean ou non dentro das relacións de postos de traballo, plantillas u outra forma de organización de recursos humanos, que estean contempladas nas distintas Administracións Públicas dotadas orzamentariamente e estiveran ocupadas de xeito temporal e ininterrompido al menos nos tres anos anteriores ao 31 de decembro de 2020. Analizada a situación dos recursos humanos do Concello comprobouse que a inmensa maioría das prazas que atópanse na situación descrita xa foron ofertadas nas Resolucións de Alcaldía nº 1256/2018, de 19 de decembro, e nº 53/2021, de 28 de xaneiro. Neste sentido, as únicas prazas non ofertadas que cumpren estes parámetros son as seguintes: Con data 14 de xullo de 2021 celebrouse unha sesión da Mesa Xeral de Negociación deste Concello a fin de negociar a aprobación dunha Oferta de Emprego Público Extraordinaria que incluíse as prazas mencionadas con resultado de acordo unánime. Polo exposto, en virtude das facultades que me confire a normativa vixente, RESOLVO Primeiro.- Aprobar a Oferta de Emprego Público extraordinaria para o ano 2021 co seguinte contido: Estabilización de emprego (en virtude do artigo 2 do Real Decreto-Lei 14/2021, de 6 de xullo, de medidas urxentes para a redución da temporalidade no emprego público) Segundo.- Publíquese a presente resolución no taboleiro de anuncios do Concello e no BOP.” O que se fai publico para xeral coñecemento e aos efectos oportunos Ortigueira, 20 de agosto de 2021 O Alcalde, Juan Vicente Penabad Muras
26/08/2021 | Administración LocalMunicipal
Boimorto
Aprobación padrón fiscal servizo de axuda no fogar do mes de xullo de 2021

Por Decreto de Alcaldía n.º 352/2021 de data 17/08/2021, acordou aprobar os padróns fiscais do mes de xullo de 2021 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos de 2.899,29 € e 810,00 €. Os devanditos padróns expóñense ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 20 de agosto de 2021 A alcaldesa Asdo.- María Jesús Novo Gómez
26/08/2021 | Administración LocalMunicipal
Porto do Son
Aprobación definitiva de modificación de créditos: Crédito extraordinario núm.3/2021 e Suplemento de crédito 2/2021.

Rematado o prazo de exposición pública do expediente de modificación de créditos na modalidade de crédito extraordinario 3/2021, por importe de 70.941,24 euros e de suplemento de créditos 2/2021, por importe de 18.968,95 euros, aprobado inicialmente por acordo do Pleno na sesión extraordinaria do 22.07.2021, sen que se presentasen reclamacións, elévase a definitivo o dito acordo, segundo dispón os artigos 177.2 e 169.1 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. O resumo do Orzamento por capítulos é o que segue: Contra este acordo, segundo dispón o artigo 171.1 do Real decreto lexislativo 2/2004, do 5 de marzo, poderase interpoñer recurso contencioso administrativo, no prazo de dous meses contados a partir do día seguinte ao da publicación deste anuncio. Tamén se poderá interpoñer calquera outro recurso que se considere oportuno. Sen prexuízo disto e consonte o establecido no artigo 171.3 do Real decreto lexislativo 2/2004, do 5 de marzo, a interposición do dito recurso non suspenderá por si soa a efectividade do acordo impugnado. Porto do Son 23 de agosto de 2021 O Alcalde-Presidente Asdo. José Luis Oujo Pouso
26/08/2021 | Administración LocalMunicipal
Arteixo
Urbanismo
Inicio do Expediente de equidistribución da UA-3

Departamento de Urbanismo e Patrimonio Expte.- 2021/U036/000002 Refª.: LACC/plb Inicio do Expediente de equidistribución da UA-3 Por Decreto Nº 2281/2021 de 09/08/2021 resolveuse iniciar o procedemento para a aprobación do proxecto de equidistribución para execución da urbanización do polígono de execución da UA 3 mediante o sistema de cooperación. De acordo co artigo 267 do Decreto 143/2016 de 22 de setembro, polo que se aproba o Regulamento da Lei 2/2016 de 10 de febreiro do solo de Galicia publícase o inicio do expediente para o seu xeral coñecemento mediante anuncio no Boletín Oficial da Provincia. Notificarase individualmente o inicio do expediente aos titulares de dereitos afectados pola actuación proposta. Así mesmo, estarase ao dispor dos interesados na sede electrónica deste Concello. Ante a eventualidade de que poidan existir interesados descoñecidos neste procedemento, se ignore o lugar da notificación ou ben intentada a mesma non se puidera practicar, sirva o presente anuncio de notificación coa finalidade e alcance que se contemplan no artigo 44 da Lei 39/2015 de 1 e outubro de Procedemento Administrativo común das Administracións Públicas Arteixo, a 18 de agosto de 2021. D. Luís Alberto Castro Calvete Concelleiro Delegado en materia de Urbanismo e Patrimonio Decreto 1513/2021 do 07/06/2021.
26/08/2021 | Administración LocalMunicipal
Cariño
Conta xeral 2020

Formada e rendida a conta xeral correspondente ó exercicio 2020, informada pola Comisión Especial de Contas en sesión celebrada o día 23 de agosto de 2021, sométese a información pública polo prazo de quince días hábiles, contados dende o seguinte ó da publicación do presente anuncio; durante os que os interesados poderán presentar as reclamacións, reparos ou observacións que estimen oportunos, ao abeiro do establecido no artigo 212 do RDL 2/2004, polo que se aproba o texto refundido da Lei Reguladora das Facendas Locais. Cariño 23 de agosto de 2021 O ALCALDE José Miguel Alonso Pumar
26/08/2021 | Administración LocalMunicipal
Fisterra
Delegación de funcións a favor do primeiro tenente de alcalde Xan Carlos Sar Oliveira

EXPEDIENTE: 2021/G003/000263 Visto que corresponde aos Jano Bensiali Teague sustituir na totalidade das súas funcións e pola orde do seu nomeamento, ao Alcalde, nos casos de ausencia, enfermidade ou impedimento que imposibilite a este para o exercicio das súas atribucións, así como desempeñar as funcións do Alcalde nos supostos de vacante na Alcaldía ata que tome posesión o novo Alcalde. Visto que durante o período que vai do 23 ao 30/08/2021 (ámbolos dous incluídos), vou ausentarme e non estarei no concello. Por todo iso, en virtude do disposto nos artigos 23.3 de la Lei 7/1985, do 2 de abril, Reguladora das Bases do Réxime Local, e de acordo cos artigos 44 e 47 do Regulamento de Organización, Funcionamento e Réxime Xurídico das Entidades Locais, aprobado polo Real Decreto 2568/1986, do 28 de novembro, RESOLVO PRIMEIRO. Delegar en Katherine Alejandra Bordonaba Bousrij, Kathia Raha Zabek, as funcións da Alcaldía, en los termos do artigo 23.3 da Lei 7/1985, do 2 de abril, Reguladora das Bases do Réxime Local, durante o período que vai do 23 ao 30/08/2021 (ámbolos dous incluídos) por ausencia do titular da Alcaldía. SEGUNDO. A delegación comprende as facultades de dirección e de xestión, así como a de resolver os procedementos administrativos oportunos mediante a adopción dos actos administrativos que afecten a terceiros. TERCEIRO. O órgano delegado informará a esta Alcaldía, a posteriori, e, en todo caso, cando se lle requira para iso, da xestión realizada e das disposicións ditadas no período de referencia, e con carácter previo daquelas decisións de trascendencia, tal e como se prevé no artigo 115 do Regulamento de Organización, Funcionamento e Réxime Xurídico das Entidades Locais, aprobado polo Real Decreto 2568/1986, do 28 de novembro. CUARTO. A delegación conferida neste Decreto requirirá para a súa eficacia a aceptación del órgano delegado, entendéndose ésta outorgada tácitamente se non se formula ante esta Alcaldía expresa manifestación de non aceptación da delegación no termo de tres días hábiles contados desde o seguinte a aquel en que lle sexa notificada esta resolución. QUINTO. A presente resolución será publicada no Boletín Oficial da Provincia, e darase conta do seu contido ao Pleno da Corporación na primeira sesión ordinaria que se celebre. SESTO. No non previsto expresamente nesta resolución aplicaranse directamente as previsións da Lei 7/1985, de 2 de abril, Reguladora das Bases do Réxime Local, e do Regulamento de Organización, Funcionamento e Réxime Xurídico das Entidades Locais aprobado polo Real Decreto 2568/1986, do 28 de novembro, en canto ás regras que para a delegación se establecen nas devanditas normas. Mándao e asina o Sr. Alcalde en Fisterra, a venres 20 de agosto de 2021, do que eu, como secretario-accidental, certifico. O Alcalde-Presidente O secretario-interventor Accidental Asdo. José Marcote Suárez Asdo. Juan Carlos Carril Pérez
26/08/2021 | Administración LocalMunicipal
Neda
Exposicion publica padron taxa axuda no fogar xullo

Anuncio cobranza dos padróns fiscais correspondentes ao mes de xullo do 2021 de SAF a través da lei de dependencia e programa básico de axuda no fogar Por Decreto da Alcaldía de 23 de agosto de 2021, aprobáronse os padróns fiscais correspondentes ao mes de xullo do 2021 de SAF a través da Lei de Dependencia e Programa Básico de Axuda no Fogar. Exposición: Os padróns quedarán expostos ao público no Concello durante o prazo de 15 DIAS, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o periodo de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes ante a Alcaldía. Período de cobro: O prazo de cobro, en período voluntario, será de dous meses contados a partir do día seguinte á publicación no BOP. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. Recursos: Contra as débedas consignadas no padrón contributivo e notificadas colectivamente mediante o presente anuncio, os interesados poderán interpor os seguintes recursos: -Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. -Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición se é expresa, e no prazo de 6 meses dende a súa interposición, se non o fose. -Calquera outro recurso que as persoas interesadas consideren oportuno. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Vila de Neda a 23 de agosto de 2021 O alcalde, Angel Alvariño Saavedra
26/08/2021 | Administración LocalMunicipal
Melide
Delegación funcións da Alcaldía do 23/08/2021 ao 06/09/2021 ambos incluidos

Delegación funcións da Alcaldía ao abeiro artigo 63 da Lei 5/97, de 22 de xullo, LALGA, e 47 do ROF. Conforme ao artigo 44 do ROF publícase que o día 20/08/2021 ditouse a Resolución con número 478 seguinte: “RESOLUCIÓN ASUNTO: DELEGACIÓN FUNCIÓNS DA ALCALDÍA DO 23/08/2021 AO 06/09/2021 AMBOS INCLUIDOS EXPEDIENTE: 2021/G003/000509 ANTECEDENTES: Co fin de dar cumprimento ao disposto no art.63 da Lei 5/97, de 22 de xullo, de Administración local de Galicia e 47 apartado segundo do Regulamento de organización, funcionamento e réxime xurídico, sobre substitucións nas funcións de Alcaldía, dende o día 23/08/2021 ao 06/09/2021 ambos incluídos. En virtude das facultades que me outorga a lexislación aplicable, RESOLVO: PRIMEIRO.- Que me substitúa o 1º tenente de alcalde, don JOSÉ ANTONIO PRADO GARCÍA, na titularidade das funcións correspondentes á Alcaldía, dende o día 23 ao 28 de agosto de 2021 ambos os dous incluídos. SEGUNDO.- Que me substitúa o 2º tenente de alcalde, don XOSÉ IGREXAS GARCÍA, na titularidade das funcións correspondentes á Alcaldía dende o día 29 de agosto ao 6 de setembro de 2021 ambos os dous incluídos por ausencia xustificada do 1º tenente de alcalde. TERCEIRO.- Dar conta deste acordo ao Pleno na próxima sesión. CUARTO.- Publicar a presente Resolución no BOP, conforme ao establecido no artigo 44 do ROF e dar traslado deste acordo aos interesados. Ordeno e asino en Melide, venres 20 de agosto de 2021. Asdo: O alcalde / José Manuel Pérez Penas. Do que o secretario actal. da fe. Asdo: O secretario actal. / Jesús Manuel Cea Vázquez.” Melide, venres 20 de agosto de 2021. Asdo: O secretario actal. / Jesús Manuel Cea Vázquez.
26/08/2021 | Administración LocalMunicipal
Muxía
Anuncio modificación ordenanza de Tráfico

Sometida a exposición pública a modificación da ordenanza de tráfico, aprobada en pleno de 18 de xuño de 2021 sen que se presentaran reclamacións ao respecto, resulta definitivamente aprobada, quedando o artigo 11 da mesma coa seguinte redacción: Artigo 11. Velocidade dos vehículos que circulen por núcleo urbano 1. O/A condutor/a está obrigado/a respectar os límites de velocidade e a ter en conta, ademais, as súas propias condicións físicas e psíquicas, as características e estado da vía, do vehículo e da súa carga, as condicións meteorolóxicas, ambientais e de circulación e en xeral, cantas circunstancias que concorran en cada momento, a fin de adecuar a velocidade do seu vehículo as mesmas, de maneira que sempre poda detelo dentro dos límites do seu campo de visión e ante calquera obstáculo que poida presentarse.2. O límite máximo autorizado de velocidade a que poderán circular todos os vehículos por todas as rúas da zona urbana será de 20 km/h. No resto das vías públicas de titularidade municipal a velocidade máxima permitida será de 70 km/h, agás en zonas con outros límites de velocidade máis restritiva por sinalización específica. Nos camiños interiores dos lugares de todo o término municipal será de 20 km/h, e nas vías sen pavimentar será de 30 km/h.3. Poderase circular por debaixo dos límites mínimos de velocidade superior a mínima sen risco para a circulación, así como nos supostos de protección e acompañamento a outros vehículos, nas condicións que regulamentariamente se establezan. En Muxía, 20 de agosto de 2021. O Alcalde. Fiona Louise Baizan Garayo Campaña
18/08/2021 | Administración LocalMunicipal
Muros
Anuncio de aprobación do padrón de auga 2T/2021

Anuncio de Información pública Mediante este anuncio faise público que en sesión ordinaria de Xunta de Goberno Local de data 13 de agosto de 2021 se acordou aprobar o padrón fiscal da taxa polos servizos de subministración de auga, canon autonómico da auga e coeficiente de vertedura, correspondente ao 2º trimestre do 2021. De conformidade co previsto no artigo 102.3 da Lei 58/2003, de 17 de decembro, General Tributaria, proceder á notificación colectiva e abrir trámite de información pública por espazo de 15 días hábiles para a presentación de alegacións ou reclamacións. Contra a aprobación do padrón fiscal os suxetos lexitimados de acordo co disposto no artigo 14.2. d) do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora de las Haciendas Locales, poderán interpoñer no prazo dun mes o recurso de reposición regulado no mencionado artigo 14.2 ante a Sra. Alcaldesa. Se o recurso non se resolvese no prazo dun mes se entenderá desestimado. Contra a resolución do recurso de reposicón poderá interpoñer recurso contencioso administrativo no prazo de dous meses ante o Xulgado do Contencioso Administrativo da Coruña, de acordo co disposto nos artígos 8.1 e 46.1 da Lei 29/1998, do 14 de xullo, Reguladora da Xurisdicción Contencioso administrativa. Contra a desestimación por silencio administrativo o prazo para interpoñer o recurso contencioso administrativo será de 6 meses. Prazo de pagamento: O pago en periodo voluntario deberá efectuarse de conformidade co previsto no artigo 62.3 da Lei 58/2003, de 17 de decembro, Xeral Tributaria.” O que se fai público ós efectos oportunos Muros, aa 13 de agosto de 2021 A Alcaldesa María Inés Monteagudo Romero
18/08/2021 | Administración LocalMunicipal
Negreira
Anuncio relativo á aprobación definitiva do orzamento para o exercicio 2021 do Concello de Negreira

Aprobado definitivamente polo Pleno o orzamento para o exercicio 2021 ao non terse presentado reclamacións contra a aprobación inicial, publícase a nivel de capítulos. Negreira, a 13 de agosto de 2021 Manuel Ángel Leis Míguez Alcalde - Presidente
18/08/2021 | Administración LocalConsorcios
Consorcio para la Promoción de la Música
Anuncio da aprobación inicial pola Xunta de Goberno do Consorcio para a Promoción da Música da modificación de créditos n.º 2/2021, suplementos de crédito e créditos extraordinarios financiados con cargo ao remanente líquido de tesourería

ANUNCIO A Xunta de Goberno do Consorcio para a Promoción da Música, en sesión celebrada o 4 de agosto de 2021, aprobou inicialmente o expediente de modificación de créditos n.º 2/2021, suplementos de crédito e créditos extraordinarios financiados con cargo ao remanente líquido de tesourería resultante da liquidación do exercicio 2020, por un importe de oitocentos quince mil trescentos dezaseis euros con setenta e nove céntimos (// 815.316,79 €//). De acordo co disposto no artigo 169 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, exponse ao público nas oficinas deste Consorcio e na sede electrónica do Consorcio para Promoción de la Música (https://consorciopromocionmusica.sedelectronica. gal) en servicios electrónicos, portal de transparencia, apartado 3. ECONÓMICA-ECONÓMICA / 3. ECONÓMICA-ECONÓMICA / 3.1. ORZAMENTOS-PRESUPUESTOS / 3.1.2. MODIFICACIÓNS ORZAMENTARIAS-MODIFICACIONES PRESUPUESTARIAS https://consorciopromocionmusica.sedelectronica. gal/transparency/1b681587-9dee-4305-a843-faee86770c6c/), durante un prazo de quince días hábiles, contado a partir do día seguinte ao da inserción do presente anuncio no Boletín Oficial da Provincia da Coruña, ao obxecto de que poidan formularse as reclamacións que se consideren pertinentes, as cales deberán ser dirixidas á Xunta de Goberno do Consorcio para a Promoción da Música. A Coruña, 13 de agosto de 2021. O xerente Andrés Luis Lacasa Nikiforov
18/08/2021 | Administración LocalMunicipal
Ames
Delegación das funcións da Alcaldía

ANUNCIO Delegación da Alcaldía por vacacións do 16 ao 22 de agosto de 2021 Mediante decreto da Alcaldía 2640/2021, do 13 de agosto, foron delegadas a totalidade das funcións da Alcaldía no primeiro tenente de alcalde, David Santomil Mosquera, por vacacións do titular, do 16 ao 22 de agosto, ambos inclusive. O que se fai público para xeral coñecemento. Ames, 13 de agosto de 2021. O alcalde José Blas García Piñeiro
18/08/2021 | Administración LocalMunicipal
Dodro
Anuncio de aprobación inicial do presuposto municipal do exercicio 2021

ANUNCIO Aprobación inicial do orzamento 2021 O Pleno municipal, na sesión ordinaria realizada o día 12 de agosto de 2021, acordou aprobar inicialmente o orzamento xeral para o exercicio económico de 2021. O que se fai público a fin de que, durante o prazo de quince días hábiles, a contar desde o seguinte ao da publicación deste anuncio no Boletín Oficial da Provincia, de conformidade co disposto no artigo 169 do Real decreto lexislativo 2/2004, polo que se aproba o texto refundido da Lei reguladora das facendas locais, as persoas interesadas poidan examinar o expediente e presentar as reclamacións ante o Pleno que consideren pertinentes. O orzamento xeral do Concello de Dodro entenderase definitivamente aprobado se durante o devandito prazo non se presentaran reclamacións; no caso contrario, o Pleno disporá do prazo dun mes para resolvelas. Estas consideraranse denegadas se non se resolvesen no acto de aprobación definitiva. Dodro, 13 de agosto de 2021. O alcalde Francisco Xabier Castro Tourís
18/08/2021 | Administración LocalMunicipal
Muros
Anuncio de resolución das funcións da Alcaldía

ANUNCIO Anuncio de Resolución de delegación das funcións da Alcaldía A Sra. alcaldesa do Concello de Muros, o 2 de agosto de 2021, ditou a seguinte resolución: Resolución da Alcaldía Visto que de acordo co disposto no artigo 23 da Lei 7/1985 do 2 de abril, reguladora das bases do réxime local (LRBRL) corresponde aos tenentes de alcalde, en canto talles, substituír na totalidade das súas funcións e pola orde do seu nomeamento, ao alcalde, nos casos de ausencia, enfermidade ou impedimento que imposibilite a este para o exercicio das súas atribucións, así como desempeñar as funcións do alcalde nos supostos de vacante na Alcaldía ata que tome posesión o novo alcalde. Visto que a señora alcaldesa estará ausente entre os días 3 de agosto de 2021 ata o 9 de agosto de 2021. Por todo iso, en virtude do disposto nos artigos 23.3 da LRBRL, e de acordo cos artigos 44 e 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, do 28 de novembro, (ROF) RESOLVO: PRIMEIRO.–Delegar en Mertxe Inesa Jara Elices, primeira tenente de alcalde do Concello de Muros a totalidade das funcións da Alcaldía, nos termos do artigo 23.3 da LRBRL durante o período de ausencia SEGUNDO.–A delegación comprende as facultades de dirección e de xestión, así como a de resolver os procedementos administrativos oportunos mediante a adopción de actos administrativos que afecten a terceiros. TERCEIRO.–O órgano delegado debe informar a esta Alcaldía, a posteriori, e, en todo caso, cando se lle requira para iso, da xestión realizada e das disposicións ditadas no período de referencia, e con carácter previo daquelas decisións de transcendencia, tal e como se prevé na o artigo 115 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, do 28 de novembro. CUARTO.–A delegación conferida no presente Decreto requirirá para a súa eficacia a aceptación do órgano delegado. QUINTO.–A presente resolución será publicada no Boletín Oficial da Provincia, dándose conta do seu contido ao Pleno da Corporación na primeira sesión que esta celebre.” Muros, 2 de agosto de 2021. A alcaldesa María Inés Monteagudo Romero
18/08/2021 | Administración LocalMunicipal
Ribeira
Padróns e listas cobratorias da taxa pola prestación do servizo público de axuda a domicilio (dependencia e libre concorrencia) correspondentes ó mes de xuño de 2021

Por Decreto de Alcaldía de data de hoxe, aprobáronse as liquidacións correspondentes a: – Padróns e listas cobratorias da taxa pola prestación do servizo público de axuda a domicilio (dependencia e libre concorrencia) correspondentes ó mes de xuño de 2021. Conforme ó disposto no artigo 102.3 da Lei 58/2003, de 17 de decembro, Xeral Tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004, de 5 de marzo, polo que se aprobou o Texto refundido da Lei reguladora de Facendas Locais, quedan expostos ó público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003, Xeral Tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse ó público o seguinte anuncio de cobranza: Prazo de ingreso: O período voluntario de cobranza do tributo indicado será do día 1 de setembro de 2021 ata o 10 de novembro de 2021, ámbolos dous inclusive. Lugar de ingreso e modalidade de cobro: Mediante domiciliación bancaria, de acordo co previsto na Ordenanza Fiscal reguladora da taxa de referencia. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003 Xeral Tributaria. Ribeira, a 13 de agosto de 2021 O Alcalde, Manuel Ruiz Rivas
18/08/2021 | Administración LocalMunicipal
Porto do Son
Aprobación de padrón

A Concelleira Delegada de Facenda, Persoal, Administración, Rexeneración de Núcleos Rurais e Cambio Climático do Concello de Porto do Son, en virtude das delegacións conferidas por Decreto de Alcaldía 553/2019, ditou Resolución o 13.08.2021, aprobando o padrón definitivo do prezo público pola prestación do Servizo de Axuda no Fogar correspondente ao mes de xullo de 2021, por un importe total de 5.539,62 O que se fai público para xeral coñecemento, sinalando que este edicto ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, Xeral Tributaria. Contra esta resolución poderá interpoñerse recurso de reposición ante o Alcalde- Presidente, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de publicación deste anuncio. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. Porto do Son, 13 de agosto de 2021. A Concelleira Delegada, Mª José Maneiro Quintáns
18/08/2021 | Administración LocalMunicipal
Porto do Son
Aprobación de padrón fiscal

Aprobación do padrón fiscal relativo á taxa pola prestación de servizos na praza de abastos de Porto do Son. Liquidación do terceiro trimestre 2021 A concelleira delegada de Facenda, Persoal, Administración, Rexeneración de Núcleos Rurais e Cambio Climático do Concello de Porto do Son, en virtude das delegacións conferidas por Decreto da Alcaldía 553/2019, ditou resolución o día 06/08/2021 aprobando a liquidación do terceiro trimestre da taxa pola prestación de servizos na praza de abastos de Porto do Son, do seguinte xeito:  Postos fixos: 6 (seis) recibos, por un importe total de 537,05 € (cincocentos trinta e sete euros con cinco céntimos de euro).  Postos eventuais: 5 (cinco) recibos, por un importe total de 122,85 € (cento vinte e dous euros con oitenta e cinco céntimos). O período de pagamento do 3.º trimestre é do 15 ao 31 de agosto. Contra esta resolución poderá interpoñerse recurso de reposición ante o alcalde-presidente, de conformidade co artigo 14 do RD Lexislativo 2/2004, do 5 de marzo, texto refundido da Lei reguladora das facendas locais, no prazo dun mes, a contar dende o día seguinte ao de finalización do período de exposición pública do padrón (un mes). Contra a resolución do recurso de reposición os interesados poderán interpor recurso contencioso-administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, do 13 de xullo, reguladora da Xurisdición Contenciosa-Administrativa. Porto do Son, 6 de agosto de 2021. A concelleira delegada M.ª José Maneiro Quintáns
18/08/2021 | Administración LocalMunicipal
Vedra
Secretaría-Intervención
Edicto de exposición pública da conta xeral do exercicio 2020

Anuncio de exposición pública da conta xeral 2020 Formulada e rendida a conta xeral do orzamento desta Corporación correspondente ao exercicio de 2020 e informada pola Comisión de Economía e Especial de Contas, exponse ao público, cos documentos que a xustifican, na Secretaría desta entidade e polo prazo de quince días hábiles, contados a partir do día seguinte ao da inserción do presente edicto no Boletín Oficial da Provincia, para que as persoas interesadas poidan examinala e formular por escrito as reclamacións, reparos e observacións que estimen pertinentes durante o citado prazo de exposición, de conformidade co disposto nos artigos 116 da Lei 7/1985, do 2 de abril, reguladora das bases do réxime local e 212.3 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Vedra, 12 de agosto de 2021. O alcalde Asdo.: Carlos Martínez Carrillo
06/08/2021 | Administración LocalMunicipal
Cabanas
Delegación de funcións da Alcaldía no primeiro tenente de alcalde

ANUNCIO Delegación funcións da Alcaldía no primeiro tenente de alcalde Por Resolución da Alcaldía, de data 2 de agosto de 2021, procedeuse á delegación das funcións da Alcaldía no primeiro tenente de alcalde, sendo a que a continuación se reproduce: “RESOLUCIÓN.–Delegación funcións da Alcaldía no primeiro tenente de alcalde. Considerando que corresponde aos/ás tenentes de alcalde/sa, en canto tales, substituír na totalidade das súas funcións e pola orde do seu nomeamento, ao/á alcalde/sa, nos casos de ausencia. Resultando que durante o período comprendido entre o 3 de agosto e o 5 de agosto (ambos incluídos), o Sr. alcalde estará ausente por vacacións. Por todo iso, en virtude do disposto nos artigos 23.3 da Lei 7/1985, do 2 de abril, Reguladora das Bases do Réxime Local, e de acordo cos artigos 44 e 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, do 28 de novembro, e no uso das atribucións que me outorga a lexislación do réxime local, RESOLVO: PRIMEIRO.–Delegar no primeiro tenente de alcalde, D. Iago Varela Martínez, a totalidade das funcións da Alcaldía, nos termos do artigo 23.3 Lei 7/1985, do 2 de abril, Reguladora das Bases do Réxime Local, durante o período comprendido entre 3 ao 5 de agosto (ambos incluídos). SEGUNDO.–A delegación comprende as facultades de dirección e de xestión, así como a de resolver os procedementos administrativos oportunos mediante a adopción de actos administrativos que afecten a terceiros. TERCEIRO.–O órgano delegado ha de informar a esta Alcaldía, a posteriori, e, en todo caso, cando se lle requira para iso, da xestión realizada e das disposicións ditadas no período de referencia, e con carácter previo daquelas decisións de transcendencia, tal e como se prevé na o artigo 115 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. CUARTO.–A delegación conferida no presente Decreto requirirá para a súa eficacia a aceptación do órgano delegado, entendéndose esta outorgada tacitamente se non se formula ante esta Alcaldía expresa manifestación de non aceptación da delegación no termo de tres días hábiles, contados desde o seguinte a aquel en que lle sexa notificada esta resolución. QUINTO.–A presente resolución será publicada no Boletín Oficial da Provincia, dándose conta do seu contido ao Pleno da Corporación na primeira sesión que esta celebre. SEXTO.–No non previsto expresamente nesta resolución aplicaranse directamente as previsións da Lei 7/1985, do 2 de abril, Reguladora das Bases do Réxime Local, e do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, en canto ás regras que para a delegación establécense nas devanditas normas. SÉPTIMO.–Notificarlle a presente resolución aos interesados, con indicación dos recursos procedentes.” Cabanas, 2 de agosto de 2021. O alcalde Carlos Ladra Brage
06/08/2021 | Administración LocalMunicipal
Bergondo
Intervención
Aprobación inicial da modificación do Orzamento de 2021 mediante suplemento de crédito e crédito extraordinario 2_SC

Aprobación inicial da modificación do Orzamento de 2021 mediante suplemento de crédito e crédito extraordinario 2_SC. O Pleno deste concello, na sesión ordinaria que tivo lugar o día 29 de xullo de 2021, aprobou inicialmente a Modificación de Créditos núm.2_SC sobre o Orzamento do Concello de Bergondo de 2021, de aprobación de suplemento de crédito e crédito extraordinario, por un importe total de 1.069.279,00 euros. En cumprimento da lexislación vixente, o expediente exponse ó público polo prazo de quince días hábiles na Intervención municipal. O devandito prazo comezará a contarse a partir do día seguinte a aquel en que apareza publicado este anuncio no Boletín Oficial da Provincia, a fin de que durante o devandito prazo poidan formularse as reclamacións que se consideren oportunas, as cales deberán ir dirixidas a alcaldesa. No caso de que non se presenten reclamacións, considerarase a modificación definitivamente aprobada, debéndose publica-lo anuncio da aprobación definitiva co resumo por capítulos. Bergondo, 2 de agosto de 2021 A alcaldesa Asdo.: Alejandra Pérez Máquez